A Bíróság (ötödik tanács) 2012. február 15‑i végzése – Internationaler Hilfsfond kontra Bizottság
(C‑208/11. P. sz. ügy)
„Fellebbezés – Dokumentumokhoz való hozzáférés – Kazahsztánban szervezett orvosi segítségnyújtási program társfinanszírozására irányuló szerződéssel kapcsolatos dokumentumokhoz való hozzáférést megtagadó bizottsági határozatok megsemmisítése iránti kereset – A kereset késedelem miatti elfogadhatatlansága – A keresetindítási határidő kezdetének téves meghatározása”
1.                     Megsemmisítés iránti kereset – Keresettel megtámadható aktusok – Fogalom – Kötelező joghatásokat kiváltó aktusok – Előkészítő aktusok – Kizártság – Kezdeti állásfoglalás a nyilvánosságnak a bizottsági dokumentumokhoz való hozzáférésére vonatkozó eljárás keretében – Előkészítő aktus (EUMSZ 263. cikk; 1049/2001 európai parlamenti és tanácsi rendelet) (vö. 29., 30. pont)
2.                     Fellebbezés – Jogalapok – A Törvényszékhez benyújtott kereset elfogadhatatlansága – Imperatív jogalap – Hivatalból történő vizsgálat (vö. 34. pont)
3.                     Fellebbezés – Jogalapok – Az ítélet uniós jogot sértő indokolása – Egyéb jogi indokok alapján megalapozott rendelkező rész – Elutasítás (vö. 35. pont)
Tárgy
Fellebbezés a Törvényszék (negyedik tanács) T‑36/10. sz., Internationaler Hilfsfonds kontra Bizottság ügyben 2011. április 29‑én hozott végzése ellen, amelyben a Törvényszék elfogadhatatlanság miatt részben elutasította azt a keresetet, amelynek tárgya a 2009. október 9‑i és 2009. december 1‑jei azon bizottsági határozatok megsemmisítése iránti kérelem volt, amelyekkel a Bizottság az Internationaler Hilfsfondstól megtagadta a Kazahsztánban szervezett orvosi segítségnyújtási program társfinanszírozására irányuló LIEN 97‑2011 szerződés iratanyagához való teljes körű hozzáférést – A kereset késedelem miatti elfogadhatatlansága – A keresetindítási határidő kezdetének téves meghatározása.
Rendelkező rész
1)
A Bíróság a fellebbezést elutasítja.
2)
A Bíróság az Internationaler Hilfsfonds eV‑t kötelezi a költségek viselésére.